CELEX: 62017CN0616
Language: sk
Date: 2017-10-26 00:00:00
Title: Vec C-616/17: Návrh na začatie prejudiciálneho konania, ktorý podal Tribunal correctionnel de Foix (Francúzsko) 26. októbra 2017 – Procureur de la République/Mathieu Blaise a i.

22.1.2018   
            
            
               SK
            
            
               Úradný vestník Európskej únie
            
            
               C 22/24
            
         Návrh na začatie prejudiciálneho konania, ktorý podal Tribunal correctionnel de Foix (Francúzsko) 26. októbra 2017 – Procureur de la République/Mathieu Blaise a i.
   (Vec C-616/17)
   (2018/C 022/36)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal correctionnel de Foix
   
      Účastníci konania pred vnútroštátnym súdom
   
   
      Obžalobca: Procureur de la République
   
      Obžalovaní: Mathieu Blaise, Sabrina Dauzet, Alain Feliu, Marie Foray, Sylvestre Ganter, Dominique Masset, Ambroise Monsarrat, Sandrine Muscat, Jean-Charles Sutra, Blanche Yon, Kevin Leo-Pol Fred Perrin, Germain Yves Dedieu, Olivier Godard, Kevin Pao Donovan Schachner, Laura Dominique Chantal Escande, Nicolas Benoit Rey, Eric Malek Benromdan, Olivier Eric Labrunie, Simon Joseph Jeremie Boucard, Alexis Ganter, Pierre André Garcia
   
      Prejudiciálne otázky
   
   
               1.
            
            
               Je nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1) v súlade so zásadou predchádzania škodám, keďže v ňom nie je presne vymedzená účinná látka, v dôsledku čoho je na žiadateľovi o povolenie, aby si zvolil, čo vo svojom výrobku nazve účinnou látkou, a má možnosť sústrediť celú dokumentáciu k žiadosti na jedinú látku, hoci hotový výrobok uvádzaný na trh ich obsahuje viac?
            
         
               2.
            
            
               Je zabezpečená zásada predchádzania škodám a nestrannosť povolenia na uvedenie na trh, pokiaľ testy, analýzy a hodnotenia potrebné na zostavenie dokumentácie vykonávajú len žiadatelia o povolenie, ktorí ich môžu prezentovať zaujato, pričom nie je uskutočnená nijaká protianalýza a správy o žiadostiach o udelenie povolenia sa nezverejňujú pod zámienkou ochrany priemyselného tajomstva?
            
         
               3.
            
            
               Je európske nariadenie [(ES) č. 1107/2009 z 21. októbra 2009] v súlade so zásadou predchádzania škodám, keď nijako nezohľadňuje to, že účinných látok je viac, a ich kumulované pôsobenie a najmä na európskej úrovni nestanovuje nijakú špecifickú komplexnú analýzu kumulovania účinných látok v rámci jedného výrobku?
            
         
               4.
            
            
               Je európske nariadenie [(ES) č. 1107/2009 z 21. októbra 2009] v súlade so zásadou predchádzania škodám, keď vo svojich kapitolách III a IV upúšťa od analýz toxicity (genotoxicita, skúška karcinogenity, skúška narušenia endokrinného systému…) pesticídnych prípravkov, pokiaľ ide o ich receptúry uvádzané na trh, ktorým sú vystavení spotrebitelia a životné prostredie, pričom stanovuje len súhrnné testy, ktoré vždy uskutočňuje žiadateľ o povolenie?
            
         
      (1)  Ú. v. EÚ L 309, s. 1.